NaiveNeuron/SloPal huggingface dataset:
Hrušovský, Pavol, podpredseda NR SR (2010-10-21):
Panie poslankyne, páni poslanci, prerušujem rokovanie o tomto bode programu. Ďakujem pánovi navrhovateľovi, podpredsedovi vlády a ministrovi za aktívnu účasť pri prerokovávaní tohto bodu programu. Dúfam, že aj diskusia, ktorá bola niekedy možno ostrá, bude viesť k skvalitneniu budovania infraštrukturálnej diaľničnej siete Slovenskej republiky. Teraz budeme pokračovať v rokovaní o prerušenom bode programu, ktorým je (Rokovanie o návrhu skupiny poslancov Národnej rady Slovenskej republiky Miroslava Beblavého, Martina Poliačika, Petra Osuského a Jany Žitňanskej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov, ktorý sme včera prerušili. Do rozpravy sú písomne prihlásení pán poslanec Čaplovič, predseda výboru pre školstvo, vedu, mládež a šport a pán poslanec Kolesík, ktorému udeľujem slovo. Nech sa páči, pán poslanec Kolesík.
Hlina, Alojz, poslanec NR SR (2024-02-13):
Ďakujem veľmi pekne kolegovi, že na to upozorňuje, lebo my sa tu tak varíme v tej vode a nakoniec sa uvaríme, lebo ja tiež nerozumiem tým pretekom, hej, že o jedenástej do prvého, o štrnástej do druhého a o sedemnástej zákon schválený. A ešte teraz sa dozvedám, že je tam plný kopec, plný kopec pozmeňovacích návrhov. Akože, akože odhliadnuc od toho, že predložíte niečo, včera alebo predvčerom sme sa o tom bavili, a na druhý deň to meníte 50 bodmi, to neviem, tomu sa nedá ani hádam ani rozumieť, že o čo vlastne ide. Ale prísne vzaté za to môžeme my, hej, že vlastne spraví sa nejaká chyba v tomto chvate a Robert Fico natočí nejaké video, kde nám vynadá, celej opozícii, že prečo sme si to nevšimli. A že čo robíme vlastne, keď vlastne sme si to nevšimli a nepredložili sme nejaký pozmeňujúci návrh. Takže aj tu sa asi dočkáme, hej, že v tomto chvate, špurte, že nakoniec budeme na vine my ako opozícia, že vlastne toto tu robíme, tieto preteky. Naozaj nepochopiteľné, že trošku, trošku nejakej ten štábnej kultúry by to chcelo. Nič by sa nestalo, keby sme o tých dopravných zákonoch, takto zjednodušene poviem, hej, rozprávali zajtra. Nechápem, čo by sa stalo. Čo by sa nejaký mrakodrap zrútil alebo o čo vlastne ide? Či pán minister zajtra nemôže, alebo nechápem, že načo sú dobré tieto šialenosti, ktoré tu teraz robíme.
Mihalik, Marcel, poslanec NR SR (2023-02-01):
Ďakujem za slovo. Vážený pán predsedajúci, dovoľte, aby som predniesol ako spravodajca výboru správu Výboru Národnej rady pre obranu a bezpečnosť o výsledku prerokovania návrhu na aktualizáciu súhlasu s prítomnosťou zahraničných ozbrojených síl členských krajín NATO na území Slovenskej republiky (tlač 1419). Výbor pre obranu a bezpečnosť ako gestorský výbor podáva Národnej rade túto správu. Predseda Národnej rady svojím rozhodnutím č. 1490 z 24. januára 2023 pridelil návrh na aktualizáciu súhlasu s prítomnosťou zahraničných ozbrojených síl členských krajín NATO na území Slovenskej republiky (tlač 1419) na prerokovanie Výboru Národnej rady pre obranu a bezpečnosť. Výbor Národnej rady pre obranu a bezpečnosť prerokoval návrh v určenej lehote a odporučil Národnej rade Slovenskej republiky na základe čl. 86 písm. m) Ústavy Slovenskej republiky vysloviť súhlas s prítomnosťou zahraničných ozbrojených síl členských krajín NATO a Švédska, Fínska na území Slovenskej republiky. Prílohou tejto správy je návrh na uznesenie Národnej rady. Ďakujem, pán predsedajúci, skončil som, otvorte rozpravu.
Paška, Pavol, predseda NR SR (2013-09-13):
(Hlasovanie.) 137 prítomných, 78 za, 1 proti, 58 sa zdržalo. Sme v treťom čítaní . Otváram rozpravu. Keďže nie je o ňu záujem, vyhlasujem ju za skončenú a budeme hlasovať.
Jurinová, Erika, podpredsedníčka NR SR (2014-12-02):
Pán poslanec Jurzyca.
Šíbl, Jaromír, poslanec NR SR (2020-11-25):
Vážený pán predseda, vážené pani poslankyne, páni poslanci, vážený pán minister, mimoriadnu správu verejného ochrancu práv o situácii v riešení environmentálnych záťaží na území Slovenskej republiky pridelil predseda Národnej rady rozhodnutím č. 273 z 5. októbra 2020 výboru pre pôdohospodárstvo a životné prostredie s tým, že ako gestorský výbor Národnej rade podá správu o výsledku prerokovania uvedeného materiálu vo výbore vrátane návrhu na uznesenie Národnej rady. Výbor pre pôdohospodárstvo a životné prostredie prerokoval predmetnú správu 14. októbra 2020. Uznesením č. 42 vzal uvedenú správu na vedomie a odporučil ju Národnej rade tiež vziať na vedomie. Výbor pre pôdohospodárstvo a životné prostredie uznesením č. 53 z 20. októbra 2020 schválil túto správu výboru a súčasne ma poveril predniesť na schôdzi Národnej rady uvedenú správu výboru a predložiť návrh na uznesenie Národnej rady. Návrh uznesenia je súčasťou prerokovaného materiálu. Pán predsedajúci, skončil som, otvorte, prosím, rozpravu.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 144 poslancov, za 114, zdržalo sa 29, nehlasoval 1. Konštatujem, že sme schválili návrh zákona o poskytnutí pomoci v poľnohospodárskej prvovýrobe. Teraz prosím spoločného spravodajcu z výboru pre obranu a bezpečnosť poslanca Šucu, aby uvádzal hlasovanie v druhom čítaní o návrhu poslancov Hrnka, Smolíkovej, Kmeca, Bernaťáka, Soboňu na vydanie zákona, ktorým sa dopĺňa zákon č. 171/1993 Z. z. o Policajnom zbore (tlač 1222), bod 22 schváleného programu. Nech sa páči, pán poslanec. (Hlasovanie o návrhu poslancov Národnej rady Slovenskej republiky Antona Hrnka, Evy Smolíkovej, Stanislava Kmeca, Tibora Bernaťáka a Juraja Soboňu na vydanie zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 1222.)
Kéry, Marián, poslanec NR SR (2018-11-27):
Ďakujem za slovo. Pán poslanec, my dvaja sme aj kolegovia v zastupiteľstve Nitrianskeho samosprávneho kraja. A ja teraz budem reagovať vôbec nie na definíciu antisemitizmu, ale na to, čo ste povedali a veľmi nepravdivo, a považujem to za šírenie klamstiev a nechápem, k čomu ho, viedla tá vaša poznámka o tom, že šoférom, teda vodičom spoločnosti ARRIVA NITRA, ktorí pracujú v Zlatých Moravciach, sa znížila mzda kvôli tomu, že sem prišli vodiči z Ukrajiny. To je totálny nezmysel. A hovorili ste o osobnom ohodnotení. Takže ja som volal s kompetentnými ľuďmi, oni žiadne osobné ohodnotenie nemajú. Majú prémie, ak splnia všetky podmienky a neurobili niečo zlé, nejaký priestupok, tak tie prémie dostanú. Ak niečo urobili, tak samozrejme prémie nedostanú, ale absolútne to nemá súvis s tým, či v Arrive, akciovej spoločnosti Nitra, sú zamestnaní alebo nie sú zamestnaní vodiči z Ukrajiny. Prosím vás, nešírte takéto nezmysly a klamstvá. Ďakujem.
Jurinová, Erika, podpredsedníčka NR SR (2013-03-26):
Reakcie na faktické poznámky pán poslanec Hlina.
Brocka, Július, poslanec NR SR (2014-07-10):
Na všetko sa nedá stihnúť reagovať vo faktickej, čo ste, pani poslankyňa, povedali, ale po faktických sa prihlásim aj do rozpravy a budem pokračovať v odpovedi na vaše otázky. A skúsim odpovedať aspoň na niektoré, prečo predkladatelia, ja a Alojz Přidal, sme sa sústredili iba na nakupovanie, prečo nám vadí nakupovanie, a nie iná práca v nedeľu, práve v nedeľu a nie v iný deň. No je to preto, pani kolegyňa, lebo v Európe je to tak zvykom. Proste dokonca to patrí medzi európske hodnoty, že nedeľa je voľný deň. Ak ste spomínali iné profesie, ešte mali sme do toho zahrnúť aj tých pumpárov, aj novinárov, navrhujem vám, že by sme si to rozdelili. My sme sa rozhodli chrániť prevažne 80 % v obchode, to sú ženy, matky. My sme sa rozhodli pomôcť tejto úzkej, pre vás úzkej skupine. Ak chcete týmto spôsobom chrániť aj tých ďalších, nech sa páči, navrhnite to a ja uvidím, či to bude taký rozumný návrh ako tento a či prípadne bude stáť za podporu. Čo sa týka štatistík, pozrite, no keď vy polemizujete s ministerstvom financií, ja vás nechám s ním polemizovať. Nech to obhajuje ministerstvo financií. Oni hovoria, že nebude mať návrh dopad na rozpočet a vy hovoríte, že ho bude mať. Ale predsa len nejakú štatistiku aj my máme. Vy hovoríte o tom, ako budeme kaziť podnikateľské prostredie. Prosím vás, budeme tým kaziť podnikateľské prostredie, toto prostredie, kde ženy robia za 300 – 400 eur mesačne? Prosím vás, veď to je vykorisťovanie. A mňa mrzí, že o tom musím hovoriť ja s poslancom Přidalom. A myslel som, že ako prvých spojencov v tejto sále získame poslankyne ženy. Vy tu hovoríte o obrane a ochrane podnikateľského prostredia? Ja tu hovorím o tých ženách, ktoré sa nemôžu samé brániť, pretože ich ani odbory tam nezastupujú, lebo tam ani neexistujú, pani kolegyňa. Len dokončím... (Prerušenie vystúpenia časomerom.)
Bugár, Béla, podpredseda NR SR (2018-12-05):
Pán poslanec Dostál, nech sa páči.
B. Bugár, podpredseda NR SR: (2005-02-09):
(Hlasovanie.) Prítomných 137 poslancov, za 63, proti 4, zdržalo sa 70. Konštatujem, že tento návrh sme neschválili. Pán predseda. M. Maxon, poslanec: Teraz budeme hlasovať o uznesení k spoločnej správe, kde Národná rada Slovenskej republiky konštatuje, že nebolo naplnené uznesenie Národnej rady Slovenskej republiky č. 1330 z 2. novembra 2004 v bodoch B. 3, 4, 5 a 6.
Pročko, Jozef, poslanec NR SR (2020-12-17):
No, ja musím reagovať na toho Janka Heráka. Naozaj dlhé roky s ním aj ja spolupracujem, dlhé roky. Je to nezištnosť. Jána Heráka poznám ako človeka, ktorý nerozpráva o pomoci, ale tú pomoc robí, a dlhé roky. Kto v sále sedí a nesedí, no, vy tu sedíte aj tam dole so zelenými chlapcami len vtedy, keď to, keď to je vhodné vám, keď tu púšťate tieto mantry, že chceme okradnúť deti, že sme zobrali dôchodcom, že dávame bankám. To sú vaše mantry, ktorých sa chytíte a národ presviedčate o tom, aké sme my hyeny a akí ste vy sociálni politici, hlavne ochraňujete tento národ. Hlavne ste tento národ dlhé roky okrádali. To je najdôležitejšie povedať. Rozprávate tu o nenávisti, zlobe a nadávkach. Rozprávate tu o tom, že sa ťukáme po čele. No, keď rozprávame my, tak tie vaše gestá, čo robíte, sú katastrofa. Ale to je tak. A o tom, aká tá politika vaša je, svedčí vaše vystúpenie. Naozaj pôsobíte na tie najcitlivejšie stránky ľudskej bytosti, a to sú city. Vy ich tu presviedčate o tom, že ideme okradnúť malé deti. To je taký hyenizmus, čo predvádzate, že to nemá obdobu. Najhoršie na tom je, že rozprávate o agresii, a to, čo tu predviedol človek, ktorý trénoval Černákových vrahov, že sa postavil a vyhrážal sa, vyhrážal sa poslancovi, to tu nemá obdobu. To, čo predvádza celá ĽSNS, ktorá je kompletne, kompletne plná odsúdených ľudí, to nemá obdobu. Ďakujem veľmi pekne.
Laššáková, Jana, podpredsedníčka NR SR (2013-03-19):
Ďakujem, pán minister. Pán spravodajca krátko chce zaujať stanovisko. Nech sa páči, máte slovo.
Kondrót, Maroš, poslanec NR SR (2016-11-29):
Ďakujem pekne. Pán predsedajúci, keďže sme neschválili pozmeňujúce a doplňujúce návrhy zo spoločnej správy a v rozprave nebol podaný žiaden pozmeňujúci a doplňujúci návrh, pán predsedajúci, sme v treťom čítaní , otvorte, prosím, rozpravu.
Kuffa, Štefan, poslanec NR SR (2023-05-25):
Pri navrhovanom, pri navrhovanej zmene ústavy, pri novele ústavy, pri zachovaní platieb v hotovosti vnímam aj problém Ústavy Slovenskej republiky, a to je článok 7 ods. 2, ktorý hovorí: „Právne záväzné akty európskych spoločenstiev a Európskej únie majú prednosť pred zákonmi Slovenskej republiky. Prevzatie právne záväzných aktov, ktoré vyžadujú implementáciu, sa vykoná zákonom alebo nariadením vlády podľa čl. 120 ods. 2.“ Pokiaľ toto sa nezmení v Ústave Slovenskej republiky, my darmo sa, budeme sa usilovať o takú vec, aby sme zachovali v tých, v tej hotovosti, aby to bolo ukotvené aj v Ústave Slovenskej republiky, ak by sa to zavádzalo v celej Európskej únii, tak tie právne záväzné akty Európskych spoločenstiev a Európskej únie budú mať prednosť pred Ústavou Slovenskej republiky a v podstate nedosiahneme tým nič. Zamyslel som sa nad tým, že keď reálne by sa mala naplniť tá skutočnosť, že zruší sa hotovosť, myslím si, že kopec ľudí a zvlášť starších ľudí a možno ľudia na vidieku budú mať obrovský problém, lebo aj keď je tá doba digitalizácie, ale zrušiť hotovosť, myslím si, že bolo by to veľmi nevhodné. V podstate starí Feničania, ktorí zaviedli platidlo a platbu ako takú, tak vymysleli fenomenálnu vec a myslím si, že my ľudia 21. storočia, ktorí to ideme meniť, a hlboko sa v tomto mýlime, myslím, že vidiek ešte ako tak by prežil, ale vo vzťahu, lebo zmení správanie a zavedie si bartrov... výmenný obchod. Ale im to skomplikuje život. Ľudia v mestách budú mať obrovský problém tiež prežiť.
Antošová, Eva, poslankyňa NR SR (2018-09-12):
Ďakujem pekne za slovo. Najradšej by som reagovala na pána kolegu Dostála, ale, samozrejme, rokovací poriadok mi to nedovoľuje. Škoda. Takže chcela by som povedať pani kolegyni Kiššovej tiež pár slov. Keď som vás, pani kolegyňa, počúvala, tak chcela by som vás, sa vás opýtať, že troška si protirečíte, ale troška dosť, pretože v kuse nám vyčítate, pri každom vystúpení, že Slovenská národná strana neponúka systémové riešenia. Teraz, keď sme prišli s návrhom, aby sa stalo povinnosťou aj zvykom motivovať zamestnancov tým, že zamestnávatelia budú povinní poskytovať napríklad aj teda formou týchto rekreačných poukážok finančnú podporu na ich relaxáciu a zároveň aj na rozvoj cestovného ruchu, čiže to je taký uzatvorený kruh a jedno s druhým. Sú to spojené nádoby, jedno druhým, s druhým je spojené, tak to nám vyčítate. Ale na druhej strane vo vašej rozprave ste povedali, že ľudia potrebujú jedni wellness, iný chce ísť do kina, iný chce ísť tam, druhý tam. A to sa vás pýtam, podľa vás toto je systémové riešenie? Takže troška, keby ste si to tak upratali, lebo naozaj vidím v tom protirečenie. Ďakujem pekne. (Ojedinelý potlesk.)
Grendel, Gábor, podpredseda NR SR (2022-09-28):
Dávam teraz slovo spravodajkyni, ktorú určil navrhnutý gestorský výbor pre sociálne veci, pani poslankyni Slavěne Vorobelovej, aby informovala poslancov o spravodajskej informácii k tomu bodu.
Jahnátek, Ľubomír, poslanec NR SR (2011-03-23):
Ďakujem pekne za slovo. Vážený pán predsedajúci, vážené panie poslankyne, páni poslanci, Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k návrhu Výboru Národnej rady Slovenskej republiky pre hospodárstvo, výstavbu a dopravu na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov, tlač 245. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno–právnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 16. februára 2011 č. 254 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre hospodárstvo, výstavbu a dopravu a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 11. mája 2011 a v gestorskom výbore do 13. mája 2011. Pán predsedajúci, otvorte všeobecnú rozpravu.
Glváč, Martin, podpredseda NR SR (2017-09-06):
Ďakujem. S reakciou pán poslanec, s faktickou pán poslanec Heger. Ukončujem možnosť hlásiť sa s faktickými. Pán poslanec, nech sa páči.
P. Paška, predseda NR SR: (2010-02-02):
(Hlasovanie.) 140 prítomných, 86 za, 53 sa zdržalo, 1 nehlasoval. Návrh zákona sme postúpili o druhého čítania. Ďalej.
Číž, Miroslav, poslanec NR SR (2011-09-06):
Ďakujem pekne. No, pani ministerka, ja som predsa len človek, ste naozaj šarmantný démon, ja to rešpektujem a... (Ruch v sále.) Spravila síce šikovne, naozaj klobúkom dole, samozrejme, nemám šancu teraz v diskusii reagovať na to, čo ste všetko veľmi umne povedala, nepochybne, že medzi tou celou sériou opatrení sú niektoré veľmi zaujímavé, ja oceňujem. Samozrejme, problém je, že tá podstata naozaj smeruje k tomu Harabinovi a tam máme problém. O odbornej skúsim len jednu jedinú vetu z rozhodnutia Ústavného súdu 10/2005: „Úlohou Súdnej rady je teda zabezpečiť legitimitu sudcovskej moci“ a ďalší výňatok, „súčasťou legitimity sudcov je aj vznik sudcovskej funkcie a kariérny postup sudcov.“ Tu je napr. moment, o ktorom teda keby ste dbali na tú legitimitu komplexne, tak by sme sa o tom vedeli porozprávať a situáciu zlepšiť. Takže počúval som veľmi pozorne vaše odborné argumenty, pani ministerka, vy poznáte, že dnes existujú z odborného prostredia veľmi vážne materiály, témy, ktoré oponujú váš návrh. Predpokladám, že druhé čítanie bude tým priestorom na to, aby sme sa potom tým jednotlivým veciam podrobne venovali a trošku sa nám aj tie pozície vyrovnajú, lebo budem mať aj ja primeranejší časový priestor. Ďakujem.
P. Hrušovský, predseda NR SR: (2004-12-02):
(Hlasovanie.) 136 prítomných, 29 za, 76 proti, 30 sa zdržalo, 1 nehlasoval. Návrh sme neschválili.
Žitňanská, Lucia, poslankyňa NR SR (2012-12-18):
Ďakujem pekne. To, čo hovoril pán poslanec Šebej, tak k tomu sa chcem pridať, lebo platí, že spoločnosť je riadená alebo sa spravuje písanými pravidlami, ale rovnako sa spravuje aj nepísanými, neformálnymi pravidlami. A veľkú rolu hrajú aj tie kultúrne stereotypy, ktoré si nesieme počas generácií. A naše neformálne pravidlá správania sa sú formované aj celým minulým storočím. Treba si uvedomiť, že v tom minulom storočí náš priestor bol po väčšine času, alebo po veľký čas priestorom, kde vládli totality. A totality dnes naozajstnému, nezávislému a nestrannému súdnictvu, ako je známe, neprajú. A my si nesieme tieto kultúrne stereotypy a neformálne pravidlá, ktoré si prenášame z minulosti. A poviem to na primere, znárodniť sa dá jedným dekrétom. Vrátiť sa naspäť k fungujúcej trhovej ekonomike trvá roky. A to isté platí aj v iných oblastiach. To isté platí aj v justícii. Takže tých dvadsať rokov bolo asi málo na to, aby sme prekonali toto obdobie. A možnože k tomu patrí aj to, ja rozumiem, že porady s predsedami súdov sú dôležité, ale parlament je podľa mojej mienky viac. A preto si myslím, že minister by mal byť tu a radšej sa ospravedlniť predsedom súdov, pretože keď rokuje parlament o justícii, miesto ministra je tu... (Prerušenie vystúpenia časomerom.)
Paška, Pavol, predseda NR SR (2013-02-07):
Vyhlasujem rozpravu za skončenú. Pán podpredseda vlády, chcete zaujať stanovisko?
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 143 poslancov, za 84, zdržalo sa 58, 1 nehlasoval. Návrh bol schválený.
Kondrót, Maroš, poslanec NR SR (2018-09-11):
Ďakujem pekne, pán predsedajúci. Prosím, aby ste dali hlasovať. Takto, v rozprave nevystúpil žiaden pán poslanec, nebol predložený žiadny návrh, preto vás prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mikloško, Jozef, poslanec NR SR (2014-06-26):
Ďakujem. Chcem konštatovať, že prenasledovanie kresťanov najmä v islamských krajinách je už dlhá história. Verím, že naši veľvyslanci cez diplomatické kanály intervenujú príslušné vlády a že aj ministerstvo v tomto smere niečo určite robí, aj keď možno to nie je vidno momentálne. Ja som tiež podpísal petíciu, medzinárodnú petíciu za oslobodenie tej Sudánky. Mám aj doklad o tom. Som šokovaný teda naozaj, že ju znova zavreli. To je neslýchané. A Slovensko by tentokrát naozaj malo aj veľmi verejne a otvorene povedať, že to sa v civilizovanom svete nerobí. Ináč v súvislosti s „pride(om)“, v sobotu o tretej bude pred parlamentom zraz aj pochod za rodinu v červených tričkách, takže prídite. Budú mať celkom iné trasy tieto dva pochody, takže každý si bude rozprávať svoje. Chcem povedať skrz včerajšok, včerajší rečníci majú naozaj hendikep, pretože pán minister tu nebol. Nemohol za to on. Ja som tam mal 14-minútový prejav v rozprave. V minulosti mi pán minister vždy písomne na moje podnety odpovedal, dúfam, že to bude aj teraz. Včera tu bol aj pán premiér. V európskom výbore sa dlho debatovalo o dnešnej bruselskej schôdzi, Ukrajina, Albánsko, témy na naše predsedníctvo v Európskej únii. To sú tiež témy, ktoré sú zaujímavé, a určite sa k nim ešte aj dnes vrátime. Ďakujem veľmi pekne.
Dubovický, Richard, poslanec NR SR (2024-10-02):
Ďakujem, pani poslankyňa, možnože to neviete, ale ja som aj poslancom mesta Prešov, takže presne viem, ako samosprávy fungovali za posledný rok. A viem, že aké negatívne opatrenia sme museli urobiť, aby sme tú dieru v štátnom rozpočte nejakým spôsobom vykryli. A áno, to bremeno bolo na obyvateľoch, lebo neexistoval žiaden iný krok, ako získať tieto peniaze zo štátneho rozpočtu do rozpočtu samospráv. Takže viem presne, o čom rozprávam, čo sa týka samospráv. Viem presne, koľko miliónov chýbajú samosprávam. A už keď ste tak povedali, momentálne chýba mestu Prešov 1,6 mil. eur, čo sa týka podielových daní, ktoré boli avizované ministerstvom minulý rok v decembri, kedy vyšla prvá prognóza, ktorá bola už v rámci vašej koalície. K dnešnému dňu mesto Prešov dostalo o 1,6 mil. eur menej a podľa všetkých prognóz, ktoré vyšli už, nedostane tie peniaze naspäť. My sme vytvorili rozpočet tak, aby sme zabezpečili všetky sociálne, zdravotné a športové služby. A teraz sa opýtam: máme to všetko rušiť? Lebo my sa tuná bavíme nie o stovkách eur, ale my sa tuná bavíme o stotisícoch eur, ktoré ako naše mesto poskytuje takýmto organizáciám, aby mohli fungovať, lebo sú to neziskové organizácie, sú to občianske združenia, ktoré fungujú alebo, resp. ponúkajú služby, ktoré štát neponúka. A ja nechcem ísť na cestu iných miest, kde takéto služby, na takéto služby stopli financovanie. Takže veľmi dobre viem, o čom rozprávam. Som tam, vidím to a práve preto hovorím, že máme obrovský problém so samosprávami. Ďakujem.
Blanár, Juraj, podpredseda NR SR (2022-11-10):
Ďakujem vám, pani poslankyňa. Vážené pani poslankyne, páni poslanci, konštatujem, že Národná rada v opakovanej voľbe zvolila Henrietu Crkoňovú za podpredsedníčku Najvyššieho kontrolného úradu na funkčné obdobie 7 rokov, ktoré začína plynúť od 11. novembra 2022. Ďakujeme všetkým kolegom aj overovateľom, ktorí sa zúčastňovali na týchto voľbách a dovoľte mi, aby som, vážené pani poslankyne, páni poslanci, týmto vyhlásil 75. schôdzu Národnej rady Slovenskej republiky za skončenú. Zajtra budeme pokračovať 76. schôdzou o jedenástej hodine. Ospravedlňujem sa, vidím, že tu je nejaké napätie, takže ospravedlňujem sa, zajtra pokračujeme o deviatej hodine 76. schôdzou, ktorá je zvolaná na základe skupiny poslancov na tému zdravotníctva. Ďakujem aj za opravu. (Rokovanie 75. schôdze NR SR sa skončilo o 18.17 hodine.) 139
Jurinová, Erika, podpredsedníčka NR SR (2014-12-04):
Pani poslankyňa Vaľová.
Grendel, Gábor, podpredseda NR SR (2022-10-06):
Pán poslanec Marián Saloň.
Fecko, Martin, poslanec NR SR (2018-03-13):
Ďakujem pekne. Pán predsedajúci, pani ministerka, pán spravodajca, kolegyne, kolegovia, vážení hostia, nebudem dlho, máme tu znovu zákon o veterinárnej starostlivosti, ktorý je u mňa trošku takou srdcovkou, pretože stále som reagoval na tento zákon, čo sa týka chovu nebezpečných zvierat. Samozrejme, aj pani ministerka nám dala až 202 bodov pozmeňujúcich, hej, to je veľmi rozsiahla teda úprava tohto zákona. Nebudem sa, samozrejme, k šeckému vyjadrovať, lebo je to v prvom čítaní, takže prípadne potom v druhom. Je tam napríklad aj, dáva sa kontaktný údaj, telefónne číslo majiteľa, hej, toho zvieraťa, resp. toho, to už jedno, jaké to je zviera. Ja sa čudujem, že doteraz to tam nebolo, to je tiež také, by som povedal, že nemá tam ani rodné číslo ani telefónny kontakt, tak to je také o ničom, evidencia vlastníka, takže dobre. A chcel by som sa opýtať, pani ministerka, že pod bodom 197 máte, že obce môžu všeobecne záväzným nariadením ustanoviť podrobnosti o chove zvierat na území obce, no len v oblasti územných podmienok. A v dôvodovej správe hovoríte napríklad o tom, že vzdialenosť chovného zariadenia alebo priestoru susedných pozemkov od hraničnej čiary a ulice a podobne. Pýtam sa, týka sa to aj nebezpečných zvierat, ku ktorým, ja už tu vediem polemiku šiestykrát, kde dávam pozmeňujúci návrh a reagujem na návrh pána Podmanického, ktorý dal ešte v roku 2012, keď si dobre pamätám, kde dal, že obec sa môže vyjadrovať k nebezpečným zvieratám, ale iba v triede cicavce, to znamená tigre, pumy, levy a takto? Pritom my máme v našej vyhláške zadefinované nebezpečné zvieratá, kde máme aj ďalšie triedy, klasifikáciu, to znamená máme tam aj pavúky, máme tam aj paryby, máme tak aj ďalších plazov, a preto sa pýtam, či toto sa vzťahuje aj na nich. A dávam vám znovu do nejakého vášho, by som povedal, že na vašu úvahu, lebo tento pozmeňujúci návrh budem znovu predkladať v druhom čítaní, lebo či zomrie niekto tým, že ho niekto rozkúše zubami, alebo či dostane jed od nejakého jedovatého hada a skončí život, tak myslím si, že obec mala by do toho čo hovoriť, lebo ako som stále hovoril v rozprave, dneska si suseda v mnohých prípadoch nevyberiete, a keď ten sused chová takéto nebezpečné zvieratá, tak chodíte domov s určitou traumou, s určitým rizikom, či prídete živý alebo zdravý, a preto som dával, aby, keď už máme zadefinované nebezpečné zvieratá vo vyhláške k tomuto zákonu, tak aby tam boli všetky triedy, nie iba cicavce. Takže to dávam do pozornosti ministerským pracovníkom, resp. vám, aby sme túto teda anomáliu už konečne raz povedali, že áno, aby sme nešli dvojkoľajne, že nebezpečné zvieratá zadefinované máme, ale pri veterine budeme, bude o tom rozhodovať obec iba pri triede cicavce. Takže ďakujem pekne a žime tak, aby bolo aj chleba, aj neba. Ďakujem pekne.
Hrnčiar, Andrej, podpredseda NR SR (2018-05-29):
Pani poslankyňa Grausová.
Pčolinský, Peter, podpredseda NR SR (2023-03-23):
Ďakujem pekne. Teraz vystúpi v rozprave písomne prihlásený pán poslanec Richard Takáč. Páni ministri, poslanci, môžte kľudne využiť aj priestory v okolí rokovacej sály na iné rokovania.
Šimečka, Michal, podpredseda NR SR (2024-04-30):
Ďakujem pekne. Pani poslankyňa Plaváková.
M. Číž, podpredseda NR SR: (2009-02-05):
Pán poslanec, je známe, máte 2 minúty na položenie doplňujúcej otázky. Zapnite, prosím, mikrofón pánovi poslancovi.
Grendel, Gábor, podpredseda NR SR (2021-05-10):
V zmysle rokovacieho poriadku požiadal o slovo pán poslanec Šeliga ako spravodajca.
Adamčík, Eduard, poslanec NR SR (2019-11-28):
Ďakujem za slovo, pán predsedajúci. Dovoľte mi, prosím, ako určenému spravodajcovi predniesť spoločnú správu výborov Národnej rady Slovenskej republiky o prerokovaní návrhu poslancov Národnej rady Radovana Baláža, Evy Smolíkovej a Petra Pamulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1734). Výbor pre financie a rozpočet ako gestorský výbor podáva túto spoločnú správu o prerokovaní vyššie uvedeného poslaneckého návrhu zákona: Národná rada uznesením č. 2179 z 22. októbra 2019 pridelila predmetný návrh na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. K predmetnému poslaneckému návrhu zákona zaujali výbory Národnej rady tieto stanoviská: Po prvé, odporúčanie schváliť s pozmeňujúcimi a doplňujúcimi návrhmi, výbor pre financie a rozpočet. Po druhé, odporúčanie pre Národnú radu schváliť, ústavnoprávny výbor. A po tretie, výbor pre hospodárske záležitosti, ktorý nerokoval, pretože nebol uznášaniaschopný. Gestorský výbor odporúčal o návrhoch výboru Národnej rady, ktoré sú uvedené v spoločnej správe, hlasovať takto: o bodoch spoločnej správy č. 1 až 5 hlasovať spoločne s návrhom gestorského výbor schváliť. Gestorský výbor na základe stanovísk výborov odporúča Národnej rade predmetný návrh zákona schváliť s pozmeňujúcimi a doplňujúci návrhmi. Spoločná správa výborov o prerokovaní návrhu bola schválená uznesením gestorského výboru č. 534 z 25. novembra 2019. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Ďakujem, pán predsedajúci, skončil som. Prosím vás, otvorte rozpravu.
Přidal, Alojz, poslanec NR SR (2012-06-28):
Vážený pán predseda, vážené kolegyne, kolegovia, aj keď sa snažím precítiť skôr iné moje výkony a pôsobenie a rokovací poriadok ma k tomu nijak nezaväzuje, budem sa snažiť precítene podať túto správu o výsledku rokovania Výboru Národnej rady Slovenskej republiky pre hospodárske záležitosti o návrhu na voľbu predsedu Úradu pre verejné obstarávanie. Je to tlač 61. Podľa § 110 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov predsedu úradu volí a odvoláva na návrh vlády Slovenskej republiky Národná rada Slovenskej republiky. Predseda Národnej rady Slovenskej republiky pán Pavol Paška svojím rozhodnutím z 29. mája 2012 č. 55 pridelil návrh vlády na voľbu predsedu Úradu pre verejné obstarávanie na prerokovanie Výboru Národnej rady Slovenskej republiky pre hospodárske záležitosti s tým, že Národnej rade Slovenskej republiky podá správu o výsledku prerokovávania uvedeného materiálu a predloží návrh uznesenia Národnej rady Slovenskej republiky. Výbor pridelený materiál prerokoval na 4. schôdzi 12. júna 2012 za účasti zástupcu Úradu vlády Slovenskej republiky a pani kandidátky na funkciu predsedníčky Úradu pre verejné obstarávanie Zity Táborskej. Spravodajcom výboru som bol ja. Uznesením z 12. júna 2012 č. 27 výbor vyslovil súhlas s predloženým návrhom a odporúčal Národnej rade Slovenskej republiky zvoliť Zitu Táborskú za predsedníčku Úradu pre verejné obstarávanie a vykonať akt voľby v súlade s príslušnými ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku o voľbe a odvolávaní funkcionárov zo 17. júna 2011 verejným hlasovaním použitím technického zariadenia v rokovacej sále. Pán predseda, prosím, otvorte k predmetnému návrhu rozpravu.
P. Hrušovský, podpredseda NR SR: (2002-08-19):
(Hlasovanie.) 99 prítomných, 76 za, 7 proti, 16 sa zdržalo. Pripomienku pod bodom 2 sme schválili. A. Hoffmann, poslanec: Hlasujeme o treťom návrhu prezidenta Slovenskej republiky, s odporúčaním gestorského výboru neschváliť.
P. Hrušovský, podpredseda NR SR: (2002-02-01):
Ešte raz, pán poslanec Petrák.
Heger, Eduard, podpredseda vlády a minister financií SR (2021-02-04):
Aha, dobre, dobre... (Prerušenie vystúpenia predsedajúcim.)
Ľ. Martinák, poslanec: (2009-02-03):
Vážené panie poslankyne, páni poslanci z opozície, zabudli ste aj na to, že aj odľahlé oblasti Slovenska sú súčasťou našej vlasti. Zvyšovali sa rozdiely v oblasti sociálnej v týchto medzi jednotlivými regiónmi celého Slovenska. Vy ste jednoducho vyhnali ľudí z odľahlých oblastí za prácou, čo malo veľmi a má doteraz negatívne dôsledky okrem iného aj vo výchove v rodine. Dnes sa tvárite, že svojimi iniciatívnymi „návrhmi“ chcete pomôcť bežným ľuďom, že máte dokonca sociálne cítenie. Jednoducho z pohľadu do minulosti nemáte na to morálne právo. Ďakujem.
Šimečka, Michal, podpredseda NR SR (2023-12-18):
Ďakujem pekne. Pán poslanec Dostál.
Laššáková, Jana, podpredsedníčka NR SR (2013-09-17):
Na vystúpenie pána poslanca dve faktické, tri faktické poznámky. Končím možnosť prihlásiť sa s faktickými poznámkami. Nech sa páči, pán poslanec Viskupič.
B. Bugár, podpredseda NR SR: (2004-01-23):
(Hlasovanie.) Prítomných 134 poslancov, za návrh 129, proti 1, zdržali sa 3, nehlasoval 1. Konštatujem, že Národná rada určila výbory, gestorský výbor, ako aj lehoty výborom na jeho prerokovanie v druhom čítaní. Ďakujem pekne. Pokračujeme v hlasovaní o vládnom návrhu zákona, ktorým sa menia a dopĺňajú zákony súvisiace s presunom niektorých pôsobností z Policajného zboru (tlač 507). Pánom spravodajcom je pán poslanec Mitrík. Nech sa páči, máte slovo. K. Mitrík, poslanec: Vážený pán podpredseda, keďže v rozprave nikto nevystúpil, prosím, aby ste dali hlasovať o tom, že Národná rada sa uzniesla v zmysle rokovacieho poriadku prerokovať tento návrh zákona v druhom čítaní.
Truban, Michal, poslanec NR SR (2023-11-14):
Pán Richter, spomenuli ste, že najlepšia sociálna politika je ľuďom dať prácu, to sa aj zhodneme. Asi sa zhodneme aj na tom, že je dobré im dať veľmi dobre zaplatenú prácu a z toho aj vyplývajúce aj veľmi dobré dôchodky. Ale čo zvyšuje v skutočnosti veľmi dobre zaplatenú prácu, čo zvyšuje mzdy a čo zvyšuje dôchodky? Zvyšuje to produktivita práce. A o tom, ako zvýšiť reálne produktivitu práce našich zamestnancov, v PVV nie je žiadna zmienka, žiaden systematický prístup k tomu a ako sa na toto pozerať. Podľa Eurostatu sme na chvoste v produktivite práce a takto, kým sa nepohneme s ňou vyššie, tak naozaj naše hospodárstvo nikam neposunieme a nebudeme mať ani väčšie mzdy, ani lepšie dôchodky. Celé PVV vôbec neobsahuje, ako sa popasovať aj s najväčšími výzvami, ktoré na nás idú, ako je napríklad automatizácia, kde podľa OECD sme jedni z najohrozenejších, alebo Slovensko je najohrozenejšie práve automatizáciou tým, že naši ľudia môžu potom prichádzať o prácu. Taktiež sa vôbec systematicky nevenuje tomu, ako sa postaviť výzvam, ako je nejaká umelá inteligencia, ako je digitálna transformácia aj spomínaná zelená transformácia. A taktiež súhlasím s pánom Štefunkom ohľadom toho vzdelávania. Preto ja si myslím, že napriek takým že pekným rečiam na papieri, reálne mzdy nevzrastú tak, ako by mohli, keby nielen v PVV sa systematicky pristupovalo k týmto témam, ale naopak, keby sa aj hlavne robili.
Kollár, Boris, predseda NR SR (2021-09-22):
Prosím, prezentujme sa a hlasujeme. (Hlasovanie.) Prítomných 137 poslancov, za 19, proti 19, zdržalo sa 99. Konštatujem, že Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa Trestný zákon, tlač 582, bod 42 schváleného programu. Dávam slovo spravodajkyni z ústavnoprávneho výboru poslankyni Petre Hajšelovej, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 582.)
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 142 poslancov, za návrh hlasovalo 106, 36 poslancov sa zdržalo hlasovania. Konštatujem, že sme schválili návrh zákona o poskytovateľoch zdravotnej starostlivosti. Teraz prosím pána poslanca Antala, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch (tlač 344). (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 344.)
V. Palko, minister vnútra SR: (2004-01-22):
Predložený návrh zákona upravuje základné princípy volieb, podmienky výkonu volebného práva a organizáciu volieb. Zakotvuje systém pomerného zastúpenia. Podľa predloženého návrhu sa umožňuje voliť prostredníctvom pošty občanom Slovenskej republiky s trvalým pobytom v cudzine, občanom Slovenskej republiky s trvalým pobytom na území Slovenskej republiky, ktorí sa v čase volieb budú zdržiavať mimo územia republiky. Kandidačné listiny budú predkladať politické strany, politické hnutia a ich koalície. Navrhuje sa zloženie volebnej kaucie v sume 500-tisíc korún za podanú kandidačnú listinu. Navrhnuté zloženie kaucie nahradí predloženie petičných listín, ktorých kontrola v plnom rozsahu nebola realizovateľná. Zložená kaucia sa vráti kandidujúcemu politickému subjektu v prípade, ak tento získa aspoň 3 % z celkového počtu odovzdaných platných hlasov. Návrh zákona zakotvuje možnosť vysielať politickú reklamu aj v rozhlase a televízii prevádzkovaných držiteľmi licencií. Organizačné zabezpečenie volieb prislúcha ministerstvu vnútra a zisťovanie výsledkov volieb bude zabezpečovať Štatistický úrad Slovenskej republiky. Vážený pán predsedajúci, panie poslankyne, páni poslanci, predložený návrh zákona o voľbách do Národnej rady odporúčam schváliť. Ďakujem za pozornosť.
P. Farkas, poslanec: (2004-12-09):
Teraz budeme ďalej hlasovať aj o bodoch spoločnej správy pod bodom IV, ktoré odporúčame neschváliť. To sú body B1, C1, C4, C5 a D1. Gestorský výbor odporúča neschváliť. (Reakcie z pléna.)
D. Čaplovič, poslanec: (2003-12-04):
Vážený pán minister, ide o veľké peniaze, 1 mld. majetku Študentského pôžičkového fondu plus 100-miliónové návratky ročné. Máme už na Slovensku v našom štáte skúsenosti, že páni Ivan Mikloš, Kaník a Zajac pripravujú zákony proti prevažnej väčšine občanov, tunelujú verejné financovanie a tým okrádajú našich občanov. A v tomto prípade pán Mikloš a pán Beblavý, pravá ruka pána Kaníka, sú pri príprave tejto podozrivej, pre mňa a pre mnohých študentov, transformácie neštátneho fondu pod vaše ministerstvo. Je to podozrivé, aj keď si to všelijako sofistikovane vysvetlili. A nebezpečné preto, lebo to bude „fungovať“ ako „nový veriteľ“, tentoraz študentský s vyššími úrokmi pre študentov ako v doterajšom neštátnom fonde. V návrhu novely zákona č. 131 nie je ošetrené, že sa následne nestane tento fond privátnou spol. s r. o. vyššie spomenutých pánov ministrov a ich straníckych kamarátov. A pri tomto by ste, vážený pán minister, asistovať nemali. Ďakujem.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 141, za 34, proti 40, zdržalo sa 67 poslancov. Návrh nebol schválený. Prosím teraz spravodajcu pána poslanca Sopka, aby uviedol hlasovanie v prvom čítaní o návrhu poslancov Petrík a Beblavého na vydanie zákona o zabezpečení predškolskej starostlivosti (tlač 1171). (Hlasovanie o návrhu poslancov Národnej rady Slovenskej republiky Simony Petrík a Miroslava Beblavého na vydanie zákona o zabezpečení predškolskej starostlivosti a o zmene a doplnení niektorých zákonov , tlač 1171.)
B. Bugár, podpredseda NR SR: (2001-10-18):
Vážené pani poslankyne,  vážení páni poslanci, vzhľadom na to, že ďalší spravodajcovia tu tiež nie sú, prerušujem rokovanie schôdze, zajtra budeme pokračovať o 9.00 hodine. Prajem vám dobrú noc. (Rokovanie prerušené o 18.45 hodine.)
Martinák, Ľuboš, poslanec NR SR (2013-09-11):
Týmto sme odhlasovali všetky pripomienky zo spoločnej správy, a keďže mám splnomocnenie gestorského výboru, dajte, prosím, hlasovať o postúpení návrhu do tretieho čítania ihneď.
Mikuš, Jozef, poslanec NR SR (2013-09-03):
Ďakujem, pán predseda. Dajte hlasovať o postúpení návrhu zákona do druhého čítania.
Grendel, Gábor, podpredseda NR SR (2020-04-22):
Končím možnosť prihlásiť sa s faktickými poznámkami. Ukážte mi, prosím, počet tých faktických, 28 poslancov. Pán poslanec Saloň bol posledný. Takže slovo má pán poslanec Osuský.
S. Becík, minister pôdohospodárstva SR: (2008-10-30):
Vážený pán predsedajúci, vzhľadom na potrebu vykonávania správy a aktualizácie registra ovocných sadov a chmeľníc, obraciam sa na vás so žiadosťou o prerokovanie a schválenie návrhu zákona. Ďakujem za slovo.
Laššáková, Jana, podpredsedníčka NR SR (2015-06-17):
S reakciou, pán poslanec Fronc, nech sa páči.
Kollár, Boris, predseda NR SR (2022-10-05):
Ale to nie je procedurálny návrh.
Liba, Peter, poslanec NR SR (2021-12-07):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre financie a rozpočet a Výboru Národnej rady pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Budaj, Ján, poslanec NR SR (2019-01-31):
Vecné otázky, ktoré nastolil pán poslanec Dostál, sú samozrejme na mieste. Je tu druhá stránka diskusie, ktorou sa on nezapodieval, ale ktorú si dovolím k tomu pripomenúť. Mediálna legislatíva v Slovenskej republike dokazuje svoju neúčinnosť a zlyhávanie. Mediálny priestor, ktorý je verejným priestorom, nie je dnes zónou zdravého rozumu. Mediálny priestor nie je zónou, ktoré by, kde by sa slovenský občan mohol spoľahnúť, že verejný diskurz je dôveryhodný. Stáva sa často hrozbou a nie pomocou zdravého rozumu. To je proste vývoj, ktorý spôsobili nové technológie, ktoré spôsobila ľahká dostupnosť týchto technológií a vznik úplne nového fenoménu, v ktorom lož, nepravda je každodenným chlebíkom reálneho mediálneho priestoru Slovenska. Ja tomuto zákonu zazlievam predovšetkým to, že rieši malú, malú, aj to nie veľmi účinným spôsobom, malú oblasť tejto chorej zóny. Zazlievam to len jemne, pretože riešiť mediálny verejný priestor sa nedarí ani v iných štátoch sveta, ale uprednostnil by som, keby to nebolo účelové, teraz vyslovene pre politikov vyhovujúca slamka, ktorej sa niekto chce chytiť. A keby to bol... (Prerušenie vystúpenia časomerom.)
Laurenčík, Milan, podpredseda NR SR (2021-09-17):
A ešte s faktickou poznámkou vystúpi pani poslankyňa Mária Šofranko, nech sa páči.
Matovič, Igor, poslanec NR SR (2018-10-24):
Čiže... (Prerušenie vystúpenia predsedajúcim.)
Laurenčík, Milan, podpredseda NR SR (2020-09-02):
S reakciou na faktické poznámky pán poslanec Boris Susko.
Pellegrini, Peter, podpredseda NR SR (2020-09-24):
Ďakujem veľmi pekne. Pán spravodajca, nech sa páči. Nie? Nemáte záujem, preto prerušujem rokovanie o tomto bode programu a keďže sme vyčerpali všetky body, o ktorých sme mohli dnes ešte rokovať, chcem upozorniť, že zajtra o deviatej hodine pokračujeme v rokovaní neverejnou časťou 12. schôdze, preto chcem požiadať zamestnancov Kancelárie Národnej rady, aby vykonali všetky potrebné opatrenia na zabezpečenie tohto neverejného rokovania, vrátane zamedzenia úniku informácií z rokovacej sály a zároveň všetkých kolegov poslancov zajtra budeme dôrazne žiadať, aby ste všetci mali počas neverejného rokovania vypnuté komunikačné prostriedky a mobilné telefóny. Ďakujem veľmi pekne. Končím dnešné rokovanie a zajtra budeme pokračovať správami o činnosti Vojenského spravodajstva, Slovenskej informačnej služby a všetkých kontrolných výborov o použití informačno-technických prostriedkoch a následne potom podľa toho, ako to pôjde, sa vrátime k zákonu o umelom prerušení alebo teda o poskytovaní zdravotnej starostlivosti a o hazarde a čaká nás ešte tajná voľba dvoch podpredsedov NKÚ. To sú body, ktoré nám zostali. Prajem vám pekný večer. Majte sa. (Prerušenie rokovania o 18.58 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 182
Bartek, Michal, poslanec NR SR (2023-11-21):
Ďakujem veľmi pekne za slovo. No, pani poslankyňa Kolíková, nesklamali ste ma. Už som len čakal, kedy dôjdete aj vy k téme Ukrajina a tam vám jednoznačne poviem: Ukrajina môže ruky-nohy bozkávať občanom Slovenskej republiky za všetku tú pomoc, ktorú sme my Ukrajine doručili. Ja sám som bol na začiatku tej humanitárnej katastrofy a po napadnutí Ukrajiny Ruskom na tej hranici. Videl som tam tú spackanú situáciu, ako tam prúdili tie húfy ľudí, ktorým sme my ako dobrovoľníci naozaj nosili pomoc. Ale vy tu teraz nevytvárajte dojem, že keď im my budeme posielať nábojnice, zrúti sa a Ukrajinci budú, nedajbože, plakať, že čo im to to Slovensko urobilo. Veď my sme im tak vojensky pomohli, ako máloktorá iná krajina, aj väčšina na tomto svete. A keď som tak včera čítal to vyjadrenie o tom, že čo tá Ukrajina zase všetko potrebuje, nám tu nadávate do korupčníkov a neviem, do čoho všetkého. Kto vie o tých miliardách, ako ich odsledujeme tie miliardy eur, ktoré tam idú, či sa nerozkradnú, kde to skončí? A keď už, pani Kolíková, chcete ísť príkladom, tak včera som to v niektorom médiu zachytil, že čo Ukrajina potrebuje, no, je tu ľudský substrát. Teda kúpte si kanady a maskáče a môžete ísť na Ukrajinu. Ďakujem. (Potlesk.)
Halgašová, Jarmila, poslankyňa NR SR (2021-06-24):
Vážený pán predsedajúci, vážené kolegyne, vážení kolegovia, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajkyňu k návrhu uvedeného zákona (tlač číslo 592). Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z ustanovenia § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre hospodárske záležitosti, Výbor Národnej rady pre zdravotníctvo a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021. Pán predsedajúci, otvorte, prosím, všeobecnú rozpravu.
Blanár, Juraj, podpredseda NR SR (2022-05-19):
Pán poslanec Blaha nie je v rokovacej sále. Ďalší s faktickou bude pán poslanec Jarjabek.
Blanár, Juraj, podpredseda NR SR (2023-05-18):
Pán poslanec, máte doplňujúcu otázku? (Reakcia z pléna.) Ale musíte sa prihlásiť faktickou poznámkou. (Krátka pauza.) Môžete zapnúť pána poslanca Urbana? Skúste vedľa. (Krátka pauza.) Tak, podarilo sa. Nech sa páči.